Tiia Hautala

Tiia Hautala (s. 3. huhtikuuta 1972 Pori) on suomalainen yleisurheiluvalmentaja ja entinen yleisurheilun moniottelija. Hän edusti aktiviurallaan Porin Kenttäurheilijoita ja Porin Yleisurheilua. Häntä valmensivat Erkki Hautala, Juha Flinck ja Risto Koskinen. Seitsenottelussa hänen parhaat saavutuksensa arvokilpailuissa olivat viides sija Sevillan MM- kisoissa 1999 ja kahdeksas sija Sydneyn olympialaisissa 2000. EM-hallikisojen viisiottelussa hän oli neljäs vuosina 1998 ja 2000. Helsingin MM-kisojen 2005 piti olla Hautalan viimeiset kilpailut, mutta vähän ennen kisoja hänen akillesjänteensä hajosi. Kalevan kisoissa hän voitti 16 mitalia joista 8 kultaa. SM-hallikisoista hänellä on 18 mitalia. Hautalan ennätys seitsenottelussa on Sevillan MM-kisoissa oteltu 6369 pistettä, joka oli myös hetken aikaa Suomen ennätys, kun seitsenottelun ennätystilastot siivottiin naisten keihään painopisteen muuttamisen takia. Myöhemmin kansainvälinen yleisurheiluliitto IAAF kuitenkin muutti kantaansa ja vuonna 2001 Suomen ennätykseksi palautettiin Satu Ruotsalaisen ennätystulos 6404 pistettä. Hautalan nimissä on sisäratojen viisiottelun Suomen ennätys 4580 pistettä, jonka hän otteli EM-halleissa Belgian Gentissä vuonna 2000. Urheilu-uransa jälkeen hän alkoi kirjoittaa urheiluaiheisia artikkeleita lehtiin. Tiia Hautala ja Mia Strömmer julkaisivat keväällä 2007 molempien urheilu-uraa käsittelevän kirjan Vieläkös te urheilette? Hautala valmensi vuonna 2009 uransa lopettanutta Salla Rinnettä (o.s. Käppi), jonka ennätykseksi seitsenottelussa jäi 5896 pistettä. Nykyään hän työskentelee Varalan Urheiluopistossa ammattivalmentajana. Hän toimii myös tamperelaisen pesäpallojoukkue Manse PP:n fysiikkavalmentajana. Helmikuussa 2017 Yle Urheilu julkisti Hautalan toimivan yleisurheilulähetystensä asiantuntijana Jarkko Finnin ohella. ==Saavutukset== Vuosi Kilpailu Paikkakunta Sija Laji Tulos 1994 Yleisurheilun Euroopan-mestaruuskilpailut Helsinki, Suomi 20. Seitsenottelu 5 630 pistettä 1995 Yleisurheilun maailmanmestaruuskilpailut Göteborg, Ruotsi 13. Seitsenottelu 6 135 pistettä 1996 Yleisurheilun sisäratojen Euroopan-mestaruuskilpailut Tukholma, Ruotsi 5. Viisiottelu 4 450 pistettä 1996 Kesäolympialaiset Atlanta, Yhdysvallat 21. Seitsenottelu 5 887 pistettä 1997 Yleisurheilun sisäratojen maailmanmestaruuskilpailut Pariisi, Ranska kesk. Viisiottelu 1997 Yleisurheilun maailmanmestaruuskilpailut Ateena, Kreikka 14. Seitsenottelu 6 024 pistettä 1998 Yleisurheilun sisäratojen Euroopan-mestaruuskilpailut Valencia, Espanja 4. Viisiottelu 4 473 pistettä 1998 Yleisurheilun Euroopan-mestaruuskilpailut Budapest, Unkari 11. Seitsenottelu 5 851 pistettä 1999 Yleisurheilun maailmanmestaruuskilpailut Sevilla, Espanja 5. Seitsenottelu 6 369 pistettä 2000 Yleisurheilun sisäratojen Euroopan-mestaruuskilpailut Gent, Belgia 4. Viisiottelu 4 580 pistettä 2000 Kesäolympialaiset Sydney, Australia 8. Seitsenottelu 6 173 pistettä 2001 Yleisurheilun maailmanmestaruuskilpailut Edmonton, Kanada 10. Seitsenottelu 6 002 pistettä 2002 Yleisurheilun sisäratojen Euroopan- mestaruuskilpailut Wien, Itävalta 11. Viisiottelu 4 207 pistettä 2002 Yleisurheilun Euroopan-mestaruuskilpailut München, Saksa 11. Seitsenottelu 5 960 pistettä 2004 Kesäolympialaiset Ateena, Kreikka kesk. Seitsenottelu == Henkilökohtaiset ennätykset == Laji Tulos Pvm Paikkakunta 200 m 24,74 3. kesäkuuta 2000 Götzis 800 m 2.13,98 4. elokuuta 1997 Ateena 100 m aidat 13,43 3. kesäkuuta 2000 Götzis Korkeushyppy 184 21. elokuuta 1999 Sevilla Pituushyppy 652 31. toukokuuta 1998 Götzis Kuulantyöntö 13,98 9. elokuuta 1998 Oulu Keihäänheitto 47,72 21. heinäkuuta 2004 Rauma Seitsenottelu 6369 21.–22. elokuuta 1999 Sevilla == Aikuisten SM-mitalit == === Ulkoradat === ;100 m aj :kultaa 1999, pronssia 2000 ja 2001 ;Korkeushyppy :hopeaa 1994, pronssia 2000 ;Pituushyppy :pronssia 1999, 2000 ;Seitsenottelu :kultaa 1994, 1995, 1996, 1997, 2002, 2003 ja 2004, hopeaa 1993, pronssia 1992 === Sisäradat === ;60 m aj :kultaa 1996 ja 1998, hopeaa 1997, pronssia 2005 ;Korkeushyppy :hopeaa 2003 ;Pituushyppy :hopeaa 1998, 2002 ja 2005, pronssia 2000 ;Viisiottelu :kultaa 1996, 1997, 1998, 1999, 2001 ja 2003, hopeaa 1992 ja 1995, pronssia 1993 == Lähteet == * * === Viitteet === == Aiheesta muualla == * Tiia Hautala Ylen Elävässä arkistossa Luokka:Suomalaiset yleisurheilun moniottelijat Luokka:Suomalaiset yleisurheiluvalmentajat Luokka:Vuonna 1972 syntyneet Luokka:Elävät henkilöt